Supertramp

„Supertramp“ (1969–1970 m. buvo žinoma kaip „Daddy“) – buvo britų roko grupė, suformuota 1969 m. Londone. Pradžioje grupė kūrė progresyviojo roko muziką, tačiau vėliau ėmėsi kombinuoti tradicinį roko, pop ir artroko elementus savo kūryboje. 

Grupės dainas atskirai rašė jos įkūrėjai Roger Hodgson ir Rick Davies, muzikoje neretai naudoti „Wurlitzer“ elektrinis pianinas ir saksofonas. Dėl aštuntojo dešimtmečio viduryje sulauktos komercinės sėkmės, atsisakė progresyviosios muzikos, kuri buvo būdinga ankstesnėje grupės kūryboje, pradėjo skirti daugiau dėmesio popmuzikos elementams, o didžiausią pardavimų viršūnę pasiekė 1979 m. su albumu „Breakfast in America“, kurio kopijų parduota daugiau kaip 20 mln.

Didžiausio dėmesio ir populiarumo „Supertramp“ sulaukė Šiaurės Amerikoje, Europoje, Pietų Afrikoje ir Australazijoje, o aukščiausi pardavimų skaičiai iškilo Kanadoje, kur grupė turėjo du deimantiniais (dešimt kartų platininiais) pripažintus albumus – „Crime of the Century “ ir „Breakfast in America“. Nuo tada, kai 1983 m. grupę paliko Roger Hodgson, lyderio poziciją perėmė Rick Davies.

Diskografija 

 Supertramp (1970)
 Indelibly Stamped (1971)
 Crime of the Century (1974)
 Crisis? What Crisis? (1975)
 Even in the Quietest Moments... (1977)
 Breakfast in America (1979)
 ...Famous Last Words... (1982)
 Brother Where You Bound (1985)
 Free as a Bird (1987)
 Some Things Never Change (1997)
 Slow Motion (2002)

Šaltiniai 

Jungtinės Karalystės roko atlikėjai